open-index/open-wikipedia-markdown huggingface dataset:
Mugra

**Mugra** on eesti perekonnanimi.

See perekonnanimi on 19. sajandi algul talurahva pärisorjusest vabastamise järel antud talupojale Puurmani mõisavallas Kursi kihelkonnas Tartumaal. Nimede eestistamisel võeti Mugra nimeliste isikute poolt 1935. ja 1938. aastal uueks perekonnanimeks Kumer ja Metsa. 

2025. aasta 1. jaanuari seisuga oli perekonnanimi Mugra Eestis 11 mees- ja 19 naissoost isikul. Perekonnanimede levikult oli Mugra meeste puhul 11475. ja naiste puhul 7128. kohal.

Perekonnanime Mugra kandja oli keskmiselt 46 aasta vanune (mediaanvanus on 50). Kõige levinum oli perekonnanimi Mugra vanuserühmas 55–59, kus neid oli 10 000 elaniku kohta 0,64. Perekonnanimi Mugra oli levinuim Põlva maakonnas, kus neid oli maakonna 10 000 elaniku kohta 2,10.
## Nime kandja
*Meili Rei (1943–2019, sündinud Meili Mugra), eesti lihatehnoloog.

## Viited
Lühhike öppetus Eesti kultuurist

"**Lühhike öppetus Eesti kultuurist**" on Eesti Telefilmi ja ETV meelelahutuslik dokumentaalsari Eesti kultuuriajaloost.

## Sarjast
Sarjas on 16 umbes tunni aja pikkust osa, mille käigus külastatakse kultuurilooliselt olulisi paiku üle Eesti ja ka välismaal, tutvustatakse eri perioodide ja teemade ajalugu, vesteldakse erinevate valdkondade asjatundjatega ning proovitakse ise teha mitmesuguseid tegevusi ja ülesandeid. 

Sarja saatejuhid on näitlejad Märt Pius ja Priit Pius, režissöör Raivo Maripuu, stsenarist Tauno Vahter ja toimetaja Kai Väärtnõu. 

Sari on filmitud 2024.-2026. aastal ning jõuab eetrisse 2025-2026.

## Viited

## Välislingid
* https://eeter.err.ee/1609783218/etv-sugiskavas-annavad-tooni-muusika-ja-kultuur
Sidereus nuncius

**Sidereus Nuncius** on Galileo Galilei poolt 1610. aastal kirjutatud 40 lk pikkune ladinakeelne raamat tema esimestest vaatlustest teleskoobiga. Selles raamatus räägib ta Kuust, öeldes et see on mägine, mitte tasane. Tähti kirjeldades mainib, et teleskoobiga nägi ta palju tähti, mis on palja silmaga nähtamatud ning et mitmed piirkonnad, mis arvati olevat udukogud, koosnevad tegelikult paljudest tähtedest. Jupiteri kaaslaste liikumist  jälgides ta järeldas, et nad pöörlevad ümber Jupiteri. Lisatud on joonised kõigest, mida ta nägi. Selles raamatus on ka kinnitus, et leidudes pole vastuolu Katoliku kirikuga.

Galilei kuulis et üks hollandlane oli valmistanud pikksilma (nimetust *teleskoop* veel ei tuntud), millega ta nägi kaugeid objekte nagu need oleksid lähedal. Ta sai selle kohta kinnituse kirja teel prantsuse diplomaadilt. Ta leidis viisi kuidas seda valmistada selle alusel, mis oli teada valguse murdumisest. Tema esimene pikksilm suurendas kolm korda, teine kaheksa korda, ning kolmas tema väitel kolmkümmend korda. Suurenduse mõõtmiseks joonistas ta seinale kaks ringi. Kui väiksem ring on läbi pikksima sama suur, kui suurem ring vaadatuna silmaga, siis on suurendus võrdne ringide läbimõõtude suhtega.

## Vaata ka

* Galilei teleskoop
* Kirjad päikeseplekkidest

## Viited
2007. aasta NHL-i draft

**2007. aasta NHL-i draft** oli 45. NHL-i draft. See toimus 22.–23. juunil 2007 Columbuses Nationwide Arenas.

## 1. voor

## Viited
2022. aasta NHL-i draft

**2022. aasta NHL-i draft** oli 60. NHL-i draft. See toimus 7.–8. juulil 2022 Montréalis Bell Centres.

Esimesed kolm valikut olid Juraj Slafkovský Montreal Canadiensi poolt, Šimon Nemec New Jersey Devilsi poolt ja Logan Cooley Arizona Coyotesi poolt. Slovakkide Slafkovsky ja Nemeci valikud tähendasid, et tegemist on teise korraga, kui kahe esimese valiku vahel olid mängijad ühest Euroopa riigist, pärast venelasi Aleksandr Ovetškini ja Jevgeni Malkinit 2004. aastal.

## 1. voor

## Viited
Andrus Pedai

**Andrus Pedai** (sündinud 9. märtsil 1972) on eesti tööstus- ja haridusjuht, Eesti Ettevõtluskõrgkool Mainori rektor alates 2023. aastast. 

## Haridustee
Andrus Pedai õppis aastatel 1992–1999 Tallinna Tehnikaülikoolis, omandades insenerikraadi. Aastatel 2000–2002 jätkas ta õpinguid samas ülikoolis ja sai tehnikateaduste magistrikraadi.  

Aastatel 2011-2021 oli Andrus Pedai Tallinna Tehnikaülikooli inseneriteaduskonna doktorant. Kaitses 2021. aastal Tallinna Tehnikaülikoolis (TalTech) filosoofiadoktori (PhD) väitekirja. Väitekirja teema oli „Autonoomsete sõidukite ning nende täiustatud juhtimismetoodikate modelleerimine ja simuleerimine“. Tema töö juhendajad olid Raivo Sell, Igor Astrov ja Andres Udal. 

## Töökäik
2001. aastal asus tööle elektroonikatööstuses, Elcoteq Tallinn AS-is, kus ta 2002. aastani tegutses Nokia terminalitoodete (mobiiltelefonid) tooteliinijuhina ning Elcoteq Tallinn tehase juhtrühma liikmena.

2003–2010 oli ta Elcoteq SE kontohaldur (*Senior Account Manager*), koordineerides koostööd Nokia Mobile Phones Europe äriüksusega.

2010–2016 töötas Pedai autotööstuses, PKC Groupis, Volvo Group globaalkonto juhina.

2016–2023 oli ta Berry Global Inc. müügi- ja ärijuhtimise valdkonna juht, grupi autotööstuse tehastele Eestis ja Hollandis.

Paralleelselt tööga tööstuses oli Andrus Pedai seotud ka akadeemilise tegevusega Tallinna Tehnikaülikoolis: 2005 – 2006 oli ta automaatjuhtimise ja süsteemianalüüsi õppetooli, Proaktiivtehnoloogiate labori teadur, ning 2007 – 2013 sama õppetooli erakorraline teadur. 

Augustis 2023 valis Eesti Ettevõtluskõrgkool Mainori nõukogu Pedai viieks aastaks rektoriks. 

## Ühiskondlik ja erialane tegevus
* AFCEA Tallinn Chapter, (*The Armed Forces Communications and Electronics Association*) liige (alates 2012) ning oli 2018-2021 ka juhatuse liige. .
*Rakenduskõrgkoolide Rektorite Nõukogu liige (alates 2023), aseesimees (2025–2026)

## Tunnustus
* 2010 – parima artikli auhind konverentsil "9th WSEAS International Conference on Computational Intelligence, Man-Machine Systems and Cybernetics" (CIMMACS'10)

## Isiklikku
Andrus Pedai on läbinud mitu triatloni ning on Eesti Akadeemilise Spordiliidu juhatuse liige.

Pedai on abielus ja kahe lapse isa.

## Valik publikatsioone
*Andrus Pedai: "Välistalent aitab meid tagasi kasvurajale" Äripäev, 14. detsember 2023
*Andrus Pedai: "Eesti muutub välistalentidele üha suletumaks. Liigume kolgastumise teel" Äripäev, 12. märts 2024
*Andrus Pedai: "Aeg valmistuda kasvuks, Eesti vajab uut arenguhüpet" RKRN, 21. juuni 2024
*Andrus Pedai: "10 000 välistudengit on Eestile jõukohane siht" ERR, 10. detsember 2024
*Andrus Pedai: "Eesti majanduse pidur on kallis haridus, mis ei tööta" Äripäev. Personaliuudised, 26. mai 2025
*Andrus Pedai: "Eesti jätab kõrghariduses kasutamata sajandi võimaluse" ERR, 8. juuli 2025

## Viited
Aleksander Ojamäe

**Aleksander Ojamäe** (kuni 23. novembrini 1935 Aleksander Lukas; 7/19. september 1899 – 6. juuni 1962 Stockholm) oli eesti põllumees ja poliitik.

Ta oli Sõrve põllumeeste konvendi ja Põllutöökoja liige, Omavalitsuste esinduskogude poolt valitud esindajate kogu liige, uue Kärla valla esimene vallavanem, Rootsi Eestlaste Esinduse esinduskogu liige.
Ballzy

**Ballzy** (stiliseeritud ka **BALLZY**) on Eesti tänavamoebränd ja jaemüügi kett, mille peakontor asub Tallinnas. Ettevõte tegutseb nii e-kaubanduses kui ka füüsilistes kauplustes Eestis, Lätis, Leedus ja Soomes. Ballzy müüb rahvusvahelisi spordijalatsite- ja tänavamoebrände ning omaenda kaubamärgi tooteid.

## Ajalugu
Ballzy sai alguse 2015. aastal, kui Eesti sporditarvete ettevõte FIFAA omandas enamusosaluse korvpallispetsiifilises veebipoes *The Goons*, mis hiljem rebränditi Ballzy’ks. Samal aastal avati ka esimene Ballzy kauplus Soomes Espoos.

2016. aastal laienes Ballzy Lätti, avades Riias esimese kaupluse.

2019. aastal avati Tallinnas Ülemiste keskuses Ballzy sneaker-kauplus, mis tähistas brändi tugevamat sisenemist Eesti turule.

2020. aastal avati Riias Akropole keskuses *Ballzy Ice* kontseptsioonipood, mis oli Baltikumi esimene omataoline sneaker- ja elustiilipood. Enne seda oli Ballzy tuntud eelkõige kui korvpallile keskendunud kauplustekett.

2022. aastal avati Tallinnas Viru Keskuses uus Ballzy kauplus ning Riia Akropole keskuses 250 m² suurune kontseptsioonipood *Ballzy FastFoot*, mis oli toona brändi suurim pood.

Lisaks on Ballzy avanud *Ballzy LAB* kaupluse Tartu Lõunakeskuses ning kontseptsioonipoed Vilniuses, Klaipėdas ja Espoos.

Kõikide poodide konseptsiooni ja disainlahenduste eest on suures osas vastutanud Karmo Ruusmaa.

## Kauplused
Ballzy kauplused toimivad mitme kontseptsiooni alusel – sneaker- ja elustiilipoodid. Kõik Ballzy avatud kauplused:
* **Ballzy Space**, Ülemiste keskus, Tallinn, Eesti (avatud 2019, uus konseptsioon alates 2024)  
* **Ballzy Ice**, Viru Keskus, Tallinn, Eesti (avatud 2022)  
* **Ballzy LAB**, Lõunakeskus, Tartu, Eesti (avatud 2023)  
* **Ballzy Sneaker Cinema**, Klaipeda, Leedu (avatud 2021)  
* **Ballzy Server Room**, Siauliai, Leedu (avatud 2023)  
* **Ballzy Beatz**, Klaipeda, Leedu (avatud 2023)  
* **Ballzy Espoo Basketball**, Espoo, Soome (avatud 2016)  
* **Ballzy Riga Basketball**, Riia, Läti (avatud 2016)  
* **Ballzy FastFoot**, Riia, Läti (avatud 2021)  
* **Ballzy Bunglo**, Riia, Läti (avatud 2022)  
* **Ballzy Ballery**, Riia, Läti (avatud 2023)  

## Viited

1. AS FIFAA, ajalugu – “2015 – majority shares of basketball specialty webstore Goons … first Ballzy store was opened in Finland.”  
2. AS FIFAA, ajalugu – “2016 – First Ballzy store was opened in Latvia.”  
3. AS FIFAA, ajalugu – “2019 – Opening Ballzy Sneaker in Ülemiste Center.”  
4. Akropole Riga pressiteade (09.10.2020): The first Ballzy Lifestyle concept store in the Baltics called Ballzy Ice has been opened in Akropole.  
5. Streetbrand OÜ 2022 majandusaasta aruanne – “In addition, we opened a new Ballzy store in the summer in Viru Center in Tallinn.”  
6. AS FIFAA, ajalugu – “2022 – Ballzy Akropole Riga – 250 m² concept store called FastFoot, our biggest store so far.”  
7. Hooligan Hamlet (19.08.2023): Ballzy avas Tartu Lõunakeskuses uue poe Ballzy LAB.  
8. Ballzy State of Mind (ettevõtte sisematerjal, 2023): missioon, strateegia, väärtuspakkumine.
Betzdorfi loss

**Betzdorfi loss** (letseburgi keeles *Schlass Betzder*, prantsuse keeles *Château de Betzdorf*, saksa keeles *Schloss Betzdorf*) on Ida-Luksemburgis Betzdorfis asuv loss. Tänapäeval on lossis satelliidioperaator SES S.A. peakorter.

## Ajalugu

### Vana loss
Kohas, kus tänapäeval on Saint-Josephi Instituut, oli uusajal loss. Selle vanima osa ehitas umbes 1600. aastal Johann von Berg. See oli Bartrengi, Lellegi, Berbuergi, Eltzi, de Biergi ja Mohr de Waldti perekondade residents. Selle tõendeid võib näha hauakivide näol Betzdorfi barokkstiilis Püha Martini kirikus. 19. aprillil 1707 müüs Bernard de Berg Betzdorfi lossi Lothar Friedrich Mohr von Waldtile ja tema naisele Marie-Louise von Warsbergile. 1820. aastal, pärast Philippine Mohr de Waldti surma, läks loss tema õetütre, krahvinna Fénelon de Salignaci kätte, kes omakorda müüs selle 1905. aastal Frédéric Lechile. 1913. aastal, anti loss üle Püha Elizabethi õdedele, kes asutasid seal puuetega inimeste hooldamiseks Saint-Josephi Instituudi.

### Uus loss
Uue lossi ehitas René Muller-Laval aastatel 1912–1919 saksa arhitekti Paul Schultze-Naumburgi plaanide järgi. Teise maailmasõja ajal langes loss vaenlase kätte. 

## Suurhertsogi residents
21. detsembril 1945 Pariisis allkirjastatud ja 20. juuni 1949. aasta seadusega ratifitseeritud Saksamaa varade, huvide ja õiguste lepingu järgi läks Betzdorfi loss 1953. aastal Luksemburgi riigi omandisse. Alates 9. aprillist 1953 kuni 16. novembrini 1964 elas lossis Luksemburgi kroonprints Jean ja tema abikaasa Belgia printsess Joséphine-Charlotte. Kui suurhertsoginna Charlotte 1964. aastal troonist loobis ja Jeanist sai Luksemburgi suurhertsog, kolisid nad Bergi lossi.

Kõik suurhertsog Jeani lapsed on sündinud Betzdorfi lossis:

* printsess Marie-Astrid (17. veebruar 1954),
* suurhertsog Henri (16. aprill 1955),
* prints Jean ja printsess Margaretha (15. mai 1957),
* prints Guillaume (1. mai 1963).

## Hooldekodu
Pärast seda, kui uue suurhertsogi perekond lossi vabastas, oli seal aastatel 1964–1982 hooldekodu. Skautide liikumise 75. aastapäeva puhul 1982. aasta juulis oli lossis 1800 Luksemburgi ja 1200 välismaise skaudi baaslaager. Seejärel seisis loss mitu aastat tühjana.

## SES S.A. peakorter
1986. aastal ostis lossi riigilt satelliidioperaator SES Astra ja alustas ulatuslikke arendustöid, et muuta loss ettevõtte peakorteriks. SESi sõnul oli loss ideaalne, sest asus piisavalt kaugel, et seda ei segaks nende maapealse satelliitjaama Betzdorf Satellite Control Facility häired. Viimane alustas tööd 1987. aasta juulis, ehkki ilma satelliidita. Tänapäeval on Betzdorfi loss SES S.A. peakorter. Ettevõte on ehitanud lossi territooriumile suure kaubandus- ja tööstuskeskuse.
Koputuskood

**Koputuskood** on sõnumi tähthaaval kodeerimise ja koputustega edastamise viis. Seda on kasutanud näiteks vangid üksteisega suhtlemiseks, edastades sõnumi metalltorudele või seinale koputades.

## Kood

Koputuskood põhineb Polybiose ruudul, kus viie lahtriga ruudustikul paiknevad kõik ladina tähestiku tähed peale K, mis on asendatud C-ga. Tähti signaliseeritakse kahe numbri koputamisega: esimene number osutab reale (ülevalt alla) ja pärast pausi koputatav teine number osutab tulbale (vasemalt paremale). Näiteks täht B edastamiseks koputatakse ühe korra, tehakse paus ja siis koputatakse kaks korda. Kuulaja peab eristama koputuste vahet.
Täht X tähistab lause lõppu ja K tähendab sõnumi vastuvõtmise kinnitust. Kuna iga üksiku tähe edastamine on ajakulukas, kasutavad vangid erinevaid lühendeid ja akronüüme, näiteks HA on *Head aega* jne.

Ehkki Morse koodi saab esitada lühemate sõnumitega, on seda koputades või toksides raskem edastada, kuna nõuab kokkuleppelist n-ö pikka signaali. Koputuskood eeldab osalistelt tähestiku tundmist ja tähekombinatsiooni AFLQV ehk iga rea esimese tähe järgi skeemi meeles pidamist, ilma et terve ruudustik peaks peas olema. Näiteks nelja koputust kuuldes saab kuulaja kaasa lugeda "A… F… L… Q". Kui pärast pausi kostub kolm koputust, jõuab ta kaasa lugedes "Q… R… S" täheni S.

## Ajalugu

See kodeerimisviis pärineb Muinas-Kreekast, Polybiose ruudust. Hiljem on seda kasutanud näiteks kirillitsa versioonina Vene vangid 19. sajandil. 20. sajandil kasutasid seda teise maailmasõja ajal sõjavangid, hiljem kogus kood tuntust pärast Vietnami sõda, kus USA sõjavangid seda kasutasid. 

Vietnami sõjas kasutati seda rohkem kui Morse koodi, kuna koputussüsteemi sai kiiremini õppida ja sai rakendada mitmekülgsemalt. Isoleeritud vangid said omavahel väga erinevaid sõnumeid vahetada, alates sellest, mis küsimusi ülekuulamisel küsitakse, et vangid saaksid oma vastused ühildada, kuni selleni, kes on vigastatud ja kes vajab lisatoitu. Seda kasutati ka siis, kui vangid istusid teineteise kõrval, aga neil polnud lubatud rääkida, nii et suhtlemiseks koputati teineteise reiele. Koputamiskoodi saab teha ka häälega, kasutades köhatusi, nuuskamisi ja aevastusi.

1980. aastal edastas Somaalias eluaegsesse üksikvangistusse määratud arst koputuskoodiga terve Aleksei Tolstoi romaani "Anna Karenina" oma kaasvangidele.

## Vaata ka
* Polybios
* Enigma
* Manchesteri kodeering

## Viited
Jabalcón

**Jabalcón** (*cerro Jabalcón*) on üksik mägi Hispaanias Granada provintsis poolkõrbelisel Hoya de Baza platool Zújari vallas. Mäetipu kõrgus on 1488 või 1492 või 1494 m üle merepinna.

Dolomiidistunud lubjakivist mägi moodustab ümbritseval maastikul otsekui saare. Seda peetakse Baza mägede eraldunud osaks. Mägi koosneb ümbritseva lohu aluspõhja kivimitest. Selles paljanduvad madalas merevees ladestunud lubjakivid, mis pärinevad Vara-Juurast (Hettange'i iga ja Semuri iga, 205–195 miljonit aastat tagasi). Kivimid paigutatakse kas Dorsal Béticasse või Cordillera Subbéticasse. Lubjakivid on kuivas kliimas erosioonile vastupidavad, seetõttu need säilivad, moodustades kõrgendikke. Sarnase koostisega on Sierra de Baza. 

Maanteelt A-315, mis viib Zújarist Bazasse, lähtuvad teed, mida mööda saab tõusta mäe tippu. Tipust avaneb vaade peaaegu kogu Baza maakonnale ja Granada platoole. 

Kohalikud elanikud peavad mäge vulkaaniks, sest see kuplikujuline ja sellest voolavad välja Zújari kuumaveeallikad.

Mäe põhjanõlva jalamil kasvavad 20. sajandi keskpaiku istutatud männimetsad. Lõunanõlva jalamil on Zújari asula. Nõlvadelt voolavad alla Zújari kuumaveeallikad (*Baños de Zújar*; temperatuur on aasta ringi üle 30 °C). Mäe loodeosa ümbritseb Negratíni veehoidla.

Mäe tipus on kabel Ermita de la Virgen de la Cabeza, kuhu Zújari ümbruse elanikud lähevad oma kaitsepühaku pidustuste ajal palverännakule, kõndides ümber mäe looklevat rada mööda. Teele jääb ebatavaline looduslik kaarekujuline kivimoodustis Ojo de la Heredad. Tipus on ka teletorn ja muud kommunikatsioonitornid. 

Jabalcóni mäel on kaks stardiväljakut deltaplaanidele, tiibvarudele ja paramootoritele. 2000. aastal peeti seal deltaplaanisõidu Hispaania meistrivõistlused. On sportronimiseks sobivaid seinu    (näiteks Piedra del Sol, Piedra de los Halcones). Igal suvel 15. augustil toimub traditsiooniline provintsi maastikurattavõistlus  (sõidetakse Jabalcóni tippu).
 
## Viited

## Välislingid
*Talvine foto, sierradebaza.org 
*Kaart, fotod, rutasserranas.net
Sandra Laur

**Sandra Laur** (sündinud 26. jaanuaril 2004 Tartus) on Eesti poliitik, Erakond Isamaa liige.

## Haridus
Sandra Laur õppis Miina Härma Gümnaasiumis. 11. klassis pälvis ta akadeemilise stipendiumi ning jätkas õpinguid Brentwoodi erakoolis Essexis. Seal läbis ta rahvusvahelise IB-õppekava, õppides kõrgema taseme globaalset poliitikat, saksa keelt ning inglise keelt ja kirjandust. Samuti on ta läbinud ühendkadetikorpuse (Combined Cadet Force) programmi, kus jõudis CCF programmi (mitte sõjaväelise) kompaniiveebli auastmeni.

2023. aastal asus ta õppima King's College Londonisse, erialaks rahvusvahelised suhted ja sõjateadus. Õpingute ajal valiti Laur King’s College Londoni Diplomaatia ühingu presidendiks.

Ta on läbinud praktika Euroopa Parlamendis, NATO küberkaitsekoostöö keskuses, Riigikogu väliskomisjonis ning Suurbritannia parlamendis.

## Poliitiline karjäär
### Keskerakonnas
2020. aastal valiti ta Tartu Linna Noortevolikogu II koosseisu esimeheks.

12. septembril 2024 astus Laur Keskerakonda. Valiti 6. oktoobril Keskerakonna noortekogu juhatusse ning 1. mail 2025 valiti ta kõige kõrgema hääletulemusega Tartu piirkonna juhatusse. 

Oktoobris 2024 asus ta praktikale Euroopa Parlamenti Euroopa Konservatiivide ning Reformistide poliitgrupi (ECR) juurde. 

### Isamaa liikmena ja Tartu linnavolikogus
6. augustil 2025 teatas ta liitumisest Isamaaga, põhjendades, et nii olevat "lihtsam eesti rahvast teenida". Laur väitis, et Reformierakond pidavat Eesti majanduse ja heaolu vastu täiemahulist tuumasõda, mille vastu saab ta võidelda kõige tulemuslikumalt Isamaas, kuna rahvuslikes küsimustes ta kompromisse ei tee. 

19. oktoobril 2025 valiti Laur 993 häälega Tartu linnavolikokku. Ta oli noorim Tartu volikogu sellesse koosseisu valitu.

4. detsembril 2025 valiti Laur Tartu linnavolikogu hariduskomisjoni esimeheks.

## Viited
Lilla marlpoorik

**Lilla marlpoorik** (*Anomoporia bombycina*), varem lilla poorik, on seltsi *[[Amylocorticiales]]* kuuluv liik seeni.

Seen kasvab tavaliselt murdunud kuuskedel.

## Viited

## Välislingid
*
2023. aasta NHL-i draft

**2023. aasta NHL-i draft** oli 61. NHL-i draft. See toimus 28.–29. juunil 2023 Nashvilles Bridgestone Arenas.

Esimesed kolm valikut olid Connor Bedard (kelle valis Chicago Blackhawks), Leo Carlsson (kelle valis Anaheim Ducks) ja Adam Fantilli (kelle valis Columbus Blue Jackets).

## 1. voor

## Viited
Ameerika Ühendriikide põhiseaduse viies parandus

**Ameerika Ühendriikide põhiseaduse viies parandus** on Ameerika Ühendriikide põhiseaduse täiendus, mis annab isikule mitmed tagatised kriminaal- ja tsiviilkohtupidamises.

Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.

## Tekst

### Inglise keeles

### Eesti keeles

## Vaata ka
*Bill of Rights (1791)
Aegraja kirjastus

**Aegraja** on kirjastus Eestis.

Kirjastuse lõid 2022. aastal Martin Altraja ja Jaanika Altraja.

Kirjastus on välja andnud keskkonna ja majanduse alaseid tõlkeraamatuid (nt Jason Hickel, Donella Meadows). 

## Viited

## Välislingid
*Kirjastuse koduleht
Guillaume (Luksemburgi suurhertsog)

**Guillaume V** (kõigi ristinimedega **Guillaume Jean Joseph Marie**; sündinud 11. novembril 1981) on Luksemburgi suurhertsog.

Ta on suurhertsog Henri ja suurhertsoginna Maria Teresa vanim poeg. Ta tõusis troonile 3. oktoobril 2025, kui Henri troonist loobus.

2012. aastal abiellus ta krahvinna Stéphanie de Lannoyga (Luksembugi suurhertsoginna Stéphanie, sündinud 1984), neil on kaks poega: Luksemburgi printsid Charles (sündinud 2020) ja François (sündinud 2023).

## Sugupuu
Liikumisnõustaja

**Liikumisnõustaja** on inimeste liikumisharrastust edendav isik.

Eestis saab liikumisnõustajaks õppida Tartu Ülikoolis.

Liikumisnõustaja ergutab inimeste soovi või vajadust liikuda ning annab vastavalt eale ja liikuja senisele eluviisile praktilisi soovitusi ja osaleb rühmategevustes.

## Viited

## Vaata ka
* Liikuntaneuvos - Liikumisnõunik Soomes
Farištamo Eller

**Farištamo Eller** (sündinud 4. juunil 1985) on Eesti pianist ja looduskaitsja.

Ta omandas Eesti Muusika- ja Teatriakadeemias magistrikraadi aastal 2011, ning lõpetas aastal 2014 Baseli Muusikaakadeemias vabaimprovisatsiooni eriala.

## Tunnustus
*2021 Aasta vabatahtlik

## Viited
Kristen Lahtein

**Kristen Lahtein** (sündinud 25. septembril 1966) on riigiametnik, diplomaat. Praegu tegutseb eraettevõtjana. Ta on erakonna Parempoolsed liige, Tallinn Kakumäe Lions klubi charterpresident ja Malta Vabariigi Teeneteordeni kavaler.
Maksim Burkov

**Maxim Burkov** (sündinud 2. juunil 2006 Narvas) on Eesti jäähokimängija. Ta mängis 2025. aastal ründajana 1. česká hokejová liga klubis HC Dukla Jihlavas.

## Viited

## Välislingid
* Maxim Burkov hc-olomouc.cz lehel
* Eliteprospects - Maxim Burkov
Theo Francken

**Theo Francken** (sündinud 7. veebruaril 1978 Lubbeekis) on Belgia poliitik, ta kuulub konservatiivsesse erakonda Uus Flaami Allianss. Ta on alates 3. veebruarist 2025 Belgia kaitse- ja väliskaubandusminister Bart De Weveri valitsuses. Varem oli ta aastatel 2010–2025 Esindajatekoja liige. 

Ta sündis aastal 1978 Lubbeekis (asub Flaami Brabandi provintsis). Ta õppis pedagoogikat Leuveni Katoliiklikus Ülikoolis. Ta liitus Uue Flaami Alliansiga. Ta oli selle rühmituse fraktsiooni töötaja Flaami parlamendis ja hiljem töötas Flaami asepeaministri Geert Bourgeois' kabineti direktori asetäitjana.

Aastal 2010 valiti ta esimest korda Liiduesindajatekotta ning kandideeris edukalt tagasivalimisele aastatel 2014, 2019 ja 2025. Pärast 2012. aasta kohalikke valimisi sai temast ka oma kodulinna linnapea.

Oktoobris 2014 määrati ta varjupaiga- ja rändepoliitika ning halduspiirangute riigisekretäriks. Varsti pärast ametisse nimetamist nõudsid opositsioonierakonnad tema tagasiastumist, viidates muuhulgas tema osalemisele Bob Maesi, kes oli Teise maailmasõja ajal Flaami Rahvusliidu liige sünnipäevapeol. Ta vabandas ning jäi valitsuse administratsiooni. Ta lahkus valitsuse administratsiooni, kui Uus Flaami Allianss lahkus koalitsioonist.

3. veebruaril 2025 liitus ta Bart De Weveri valitsusega, saades Belgia kaitse- ja väliskaubandusministriks.

## Eraelulist
Ta on abielus ning on tütre ja poja isa. Perekond elab Lubbeekis (Flaami Brabandi provintsis).
2024. aasta NHL-i draft

**2024. aasta NHL-i draft** oli 62. NHL-i draft. See toimus 28.–29. juunil 2024 Paradises Spheres.

Vastavalt 2024. aasta aprillis sõlmitud kokkuleppele kanti kõik deaktiveeritud Arizona Coyotesi poolt hoitavad draft’i õigused üle uuele Utah Hockey Clubile. San Jose Sharks sai klubi ajaloos esmakordselt draft'i esimese valikuõiguse.

Esimesed kolm valikut olid Macklin Celebrini (kelle valis San Jose Sharks), Artsjom Leušunou (kelle valis Chicago Blackhawks) ja Beckett Sennecke (kelle valis Anaheim Ducks).

## 1. voor

## Viited
Andělská Hora (Bruntáli ringkond)

**Andělská Hora** (saksa keeles *Engelsberg*) on linn Tšehhis Morava-Sileesia maakonnas Bruntáli ringkonnas. Andělská Hora asub Bruntálist umbes 9,5 km põhjaloodes ja Olomoucist ligikaudu 54 km põhjas.

Andělská Hora asutati kaevanduslinnana 1540. aasta paiku. 1732. aastal hävis peaaegu kogu linn tulekahjus. Raudteeühenduse sai Andělská Hora 1872. aastal. 1946. aastal saadeti linna saksa rahvusest elanikkond riigist välja. 1. oktoobril 1990 eraldati Andělská Hora Světlá Horast, millega see alates 1960. aastast liidetud oli olnud. 23. aprillil 2008 sai Andělská Hora vahepeal kaotatud linnaõigused tagasi.

Linna haldusala hõlmab ka Pustá Rudná küla.

## Viited
Suurnokk-hüüp

**Suurnokk-hüüp** (*Botaurus pinnatus*) on haigurlaste sugukonda kuuluv linnuliik.

## Välimus
Suurnokk-hüüp on 65–76 cm pikk. Kaalub 584 g. Isaslind on suurem kui emaslind.

Ülapool on helepruun mustade triipude ja täppidega, alapool valge punakaspruunide triipudega. Kurgualune on valge. Isaslinnu saba on must, emaslinnul pruun. Nokk on helekollane. Jalad on kollakasrohelised. Varbad on pikad. Silmad on helekollased, pulmarüüs muutuvad oranžiks või punakaspruuniks.

*B. p. caribaeus* on heledam, tema alapool on peaaegu valge ja nokk on lühem.

## Alamliigid ja levik
Liigil on kaks alamliiki:
**B. p. caribaeus* Dickerman, 1961 – Kagu-Mehhikos ja Belize'is
**B. p. pinnatus* (Wagler, 1829) – El Salvadorist ja Nicaraguast Põhja-Argentina ja Lõuna-Brasiiliani

Elavad soodes ja padurates. Toituvad ka riisipõldudel ja suhkrurooistandustes. Colombias on neid kohatud 2600 m kõrgusel merepinnast.

## Toitumine
Toituvad kaladest, konnadest, madudest, putukatest ja närilistest.

Tavaliselt toituvad öösel. Toitu otsides kõnnivad aeglaselt.

## Pesitsemine
Pesitsevad üksikult. 35 cm laiune pilliroost pesa asub vee kohal.

Trinidadil pesitsevad juulist oktoobrini, Mehhikos maist juulini, Brasiilias veebruarist aprillini. Kurnas on 2–3 muna, mida haub emaslind.

## Viited

## Välislingid
Andělská Hora

**Andělská Hora** on mitme Tšehhi asula nimi.

***[[Andělská Hora (Bruntáli ringkond)|Andělská Hora]]** on linn Tšehhis Morava-Sileesia maakonnas Bruntáli ringkonnas.
***[[Andělská Hora (Karlovy Vary ringkond)|Andělská Hora]]** on küla ja vald Tšehhis Karlovy Vary maakonnas Karlovy Vary ringkonnas.
***[[Andělská Hora (Chrastava)|Andělská Hora]]** on küla Tšehhis Libereci maakonnas Libereci ringkonnas Chrastava linna haldusalas.
Olešnice

**Olešnice** on mitme Tšehhi asula nimi.

***[[Olešnice (Blansko ringkond)|Olešnice]]** on linn Tšehhis Lõuna-Morava maakonnas Blansko ringkonnas.
***[[Olešnice (České Budějovice ringkond)|Olešnice]]** on küla ja vald Tšehhis Lõuna-Tšehhi maakonnas České Budějovice ringkonnas.
***[[Olešnice (Hradec Králové ringkond)|Olešnice]]** on küla ja vald Tšehhis Hradec Králové maakonnas Hradec Králové ringkonnas.
***[[Olešnice (Rychnov nad Kněžnou ringkond)|Olešnice]]** on küla ja vald Tšehhis Hradec Králové maakonnas Rychnov nad Kněžnou ringkonnas.
***[[Olešnice (Semily ringkond)|Olešnice]]** on küla ja vald Tšehhis Libereci maakonnas Semily ringkonnas.
***[[Olešnice (Červený Kostelec)|Olešnice]]** on küla Tšehhis Hradec Králové maakonnas Náchodi ringkonnas Červený Kosteleci linna haldusalas.
***[[Olešnice (Havlíčkův Brodi ringkond)|Olešnice]]** on küla Tšehhis Ústí nad Labemi linna haldusalas.
***[[Olešnice (Olomouci ringkond)|Olešnice]]** on küla Tšehhis Olomouci maakonnas Olomouci ringkonnas Bouzovi vallas.
***[[Olešnice (Havlíčkův Brodi ringkond)|Olešnice]]** on küla Tšehhis Vysočina maakonnas Havlíčkův Brodi ringkonnas Okrouhlice vallas.
Olešnice (Blansko ringkond)

**Olešnice** (saksa keeles *Oels*) on linn Tšehhis Lõuna-Morava maakonnas Blansko ringkonnas. Olešnice asub Blanskost umbes 27 km loodes ja Brnost ligikaudu 42 km põhjaloodes.

Ürikutes on 1163. aastal mainitud Olešnice olemasolu juba 1073. aastal. 14. sajandil on Olešnicet nimetatud aleviks. 16. sajandi keskel hakkasid tekkima käsitööliste gildid. Olešnices oli kokku kaheksa gildi. Kolmekümneaastases sõjas sai asula rängalt kannatada. Austria pärilussõja ajal 9. mail 1742 toimus Olešnice juures lahing Austria ratsaväe ja Saksi vägede vahel. 1999. aastal sai Olešnice linnaks.

## Viited
Vladimir Vaher

**Vladimir Vaher** (sündinud 27. detsembril 1992) on Eesti endine jalgpallur ja keskmaajooksja, kes hiljem on pühendunud kestvusspordile ja padelile.

## Jalgpall

* Nooruses mängis Vaher **FC Flora noortesüsteemis (FCF Mustamäe)**, kus paistis silma ründava mängijana.
* 2003. aasta hooajal osales ta Eesti noorte meistrivõistlustel (D1.III liiga), kogudes **12 mänguga 720 minutit ja 4 väravat**.
* Hiljem jätkas ta jalgpalliga **Saue JK** ridades, osaledes Eesti liigamängudes ja UEFA Regions’ Cupi turniiril.

## Kergejõustik

* Vaher tegi edukat karjääri keskmaajooksus.
* **2013. aasta Eesti meistrivõistlustel** saavutas ta **800 meetri jooksus pronksmedali** ajaga 1:55,69.
* Teda peeti omal ajal üheks lootustandvamaks Eesti keskmaajooksjaks.

## Kestvusspordiga tegelemine

* Pärast kergejõustikukarjääri keskendus ta kestvusspordile.
* **Ironman 70.3 Tallinn 2021** tulemuseks oli 5:13:33.
* **Pariisi maratonil 2025** lõpetas ta ajaga 3:12:28, olles üldarvestuses 4061. kohal.
* Viimased 10 aastat pole Vladimir Vaher suutnud spordivõistlustel eesotsas lõpetada. Juba stardijoonelegi jõudmine oli saavutus omaette.

## Padel

* Hiljuti on Vaher pühendunud **padelile**, kus ta proovib kanda kinnitada.
* Tema profiili järgi on ta mänginud üle 230 kohtumise, kuid tase on veel kujunemisjärgus (hetkel ~2,9).
* Kuigi arenguruumi on, püüab ta regulaarselt treenida ja võistelda, et jõuda harrastajate seas kõrgemale tasemele.
A-315

**A-315** (varem C-323) on maantee Hispaanias, Andaluusia piirkondlik 	
(Junta de Andalucía hallatav) tee pikkusega 97 km. See ühendab Torreperogili (Jaéni provints) Bazaga Granada provints) ning läbib Peal de Becerro, Quesada, Huesa, Hinojarese, Pozo Alcóni, Cuevas del Campo, Freila ja Zújari. 

A-315 ühendab riigiteed N-322 (Bailén-Requena) ja maanteega A-92N (Guadix-Vélez Rubio). 

## Põhilised asulad ja ristumised
* Torreperogil: N-322 Jaéni, Bailéni, Úbeda, Villacarrillo, Albacete, Requena ja Valencia suunas.
* Puente de la Cerrada: Santo Tomé, Mogóni jt asulate suuna.
* Peal de Becerro: A-319 Cazorla ja La Iruela suunas.
* Quesada: A-322 Larva ja Jódari suunas; A-6206 Tíscari kuru suunas 
* Los Rosales
* Higueral
* Huesa: JA-7200 Belerda suunas; JA-7201 Collejarese suunas.
* Ceal
* Hinojares: A-6206 Hinojarese valla *pedanía* Cuenca ja Tíscari kuru suunas.
* Pozo Alcón: A-326 Castrili ja Huéscari suunas, JA-8201 Fontanari suunas 
* Cuevas del Campo
* Bácor-Olivar: GR-7100 Baúli, Guadixi ja Granada suunas.
* Freila
* Zújar
* Baza: A-92N  Vélez Rubio ja Murcia suunas; A-334 Canilese ja Vera suunas.

## Ajalugu

A-315 ei ole alati kulgenud mööda praegust marsruuti. Varem kulges Quesada ja Hinojarese vaheline lõik läbi Tíscari kuru. Nüüd on seal maantee A-6206.

Liikluse tihedus, tee käänulisus (umbes 300 kurvi, kanjonid ja järsud nõlvad) ning lumised talved (Tíscari kuru, 1189 m üle merepinna) ja muud  tegurid tingisid vajaduse rajada alternatiivne. Selleks kasutati osa vanadest kohalikest teedest  Quesada, Huesa, Ceali ja Hinojarese vahel. Uus trass kulgeb Guadiana Menori jõe oru põhjas ja  Caballo de Quesada mäe nõlvadel.
Ludivine Dedonder

**Ludivine Dedonder** (sündinud 17. märtsil 1977 Tournais) on Belgia ja Valloonia poliitik ning kohaliku omavalitsuse ametnik, ta on Sotsialistliku Partei liige. Ta oli 1. oktoobrist 2020 kuni 3. veebruarini 2025 Belgia kaitseminister.

Liège'i ülikooli juhtimistehnika lõpetanuna töötas ta algselt raadio saatejuhi ja spordiajakirjanikuna RTBF-is ja regionaalses telejaamas Notélé. Ta liitus prantsuskeelse Sotsialistliku Parteiga. Aastal 2002 sai tast regionaalministri Michel Daerdeni kabineti liige. Aastal 2006 sai tast Tournai linnavolikogu liige, olles seal ametis aastani 2019. Aastal 2019 valiti ta Esindajatekotta (valiti tagasi aastal 2024).

Ta oli 1. oktoobrist 2020 kuni 3. veebruarini 2025 Belgia kaitseminister Alexander De Croo valitsuses.
Chasing Pavements

"**Chasing Pavements**" on inglise laulja-laulukirjutaja Adele'i laul tema debüütalbumilt "19" (2008). Loo on kirjutanud Adele koos oma produtsendi Francis White'iga. Selle laulu sõnad väljendavad kahtlust, kas tasub taga ajada midagi, mis tegelikult ei vii kuhugi. Adele sai laulu kirjutamiseks inspiratsiooni pärast avalikku vaidlust ja sellele järgnenud lahkuminekut vanema mehega.

„Chasing Pavements“ pälvis kriitikute tunnustuse — arvustajad kiitsid selle sõnu, produktsiooni ja Adele’i vokaalesitust, ning paljud nimetasid seda laulja üheks parimaks looks. Laul sai Norra lugude edetabelis esikoha ning jõudis esikümnesse veel kaheksas riigis, sealhulgas Suurbritannias. See saavutas Suurbritannia singlite edetabelis teise koha ning pälvis Briti Fonograafiatööstuse Liidult (BPI) kolmekordse plaatinaplaadi sertifikaadi. Laulu muusikavideo režissööriks oli produktsioonifirma Motion Theory töötaja Mathew Cullen. Adele võitis lauluga "Chasing Pavements" 2009. aasta Grammy muusikaauhindadel parima naisartisti popvokaalesituse auhinna ning lisaks sai veel nominatsioone kategooriates aasta salvestis ja aasta laul.

## Viited
Negratíni veehoidla

**Negratíni veehoidla** (*embalse del Negratín*) on veehoidla Hispaanias Granada provintsi kirdeosas Guadiana Menori jõel. 

See paikneb järgmiste omavalitsuste territooriumil: Guadixi vald (Bácor-Olivari eksklaav), Freila vald, Zújari vald, Baza vald, Benamaureli vald, Cortes de Baza vald ja Cuevas del Campo vald.

Veehoidla pindala on 21,70 km² hektarit ja maht 0,567 km³. See on Andaluusia suuruselt neljas veehoidla. Suuremad on Iznájari veehoidla (0,981 km³), Guadalcacíni veehoidla (0,853 1m³) ja La Breña veehoidla (823 km³). 

Pais on pinnaspais. Veekindlus on tagatud asfalttõkkega. Vasak kontraforss ei olnud betoonpaisu rajamiseks piisavalt stabiilne.

Veehoidlat kasutatakse hüdroelektrienergia tootmiseks ja põllumajanduslikuks niisutuseks.

Veehoidla avati 31. detsembril 1984. Vee alla jäid Zújari valla *[[pedanía]]* Las Juntas, tervisveed Baños de Zújar, ühendusteed Zújari ja Carramaiza vahel alam-küla vaheliste teede ning mitu talude rühma (näiteks La Gata, Cortijo de los Contadores, Cortijo Seco). 

Praegu on veehoidlas ja selle ümbruses spordibaase, kus saab harrastada näiteks kanuusõitu, maastikujalgrattasõitu, matkamist ja [tiibvarjuga sõitu. Freila rannas ning Cuevas del Campo rannas, mis on avatud ka nudistidele, saab kala püüda, piknikku pidada ja ujuda. 

1999. aastal lubati vee ülekandmine Negratíni veehoidlast [Cuevas del Almanzora veehoidlasse. Ühendus hakkas tööle aastal 2004. See koosneb 120 km pikkusest torustikust, seitsmest regulaatorveehoidlast ja kahest väikesest hüdroelektrijaamast, mille kaudu transporditakse aastas 0,050 km³ vett.

## Viited
Nelgipruun

**Nelgipruun** on üks pruunidest värvitoonidest, nelgipuu õiepungade (nelgi) värvi hallikaspruun värvus.

Eesti keeles on nelgipruuni värvust nimetatud näiteks paberi värvuse kirjelduses, võimaliku tõlkelaenuna, kuna saksakeelses ja ingliskeelses ruumis on see tavaline värvinimetus, mida kasutatakse moe ja sisekujunduse kontekstis.

## Pildid

ClovesDried.jpg|Kuivatatud nelk
Axinite-Mn - Canta, Lima, Peru.jpg|Aksiniidikristall roheka epidoodi lisandiga


## Variatsioonid
Ernst Friedrich Glockeri "Grundriss der Mineralogie ..." kirjeldab nelgipruuni (*nelkenbraun*) tumepruunina, millesse on segatud punast ja sinist. Nelgipruuni mineraali näiteks toob ta aksiniidi.

1821. aasta värviõpik "Werner's Nomenclature of Colours" kirjeldab nelgipruuni (*clove brown*) oliivpruunina ja õpetab seda segama tuhkhallist sellele väikese koguse Berliini sinise, verekarva punase ja kastanpruuni lisamisega . Värvuse näideteks toob ta tuuletallaja pea ja kaela sulgede värvuse, mustsõstraoksa koore värvuse ja aksiniidi värvuse.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab nelgipruuni segada lambitahmast ja kaadmiumoranžist ning raamatus antud värvinäidis on sügav-tumepruun toon.

Pantone värvitoon 18-1320 *Clove* on tuhmpruun  .

RAL Design värvitoon 080 30 20 *Nelkengelbbraun* on tuhm tumepruun  .

Jaapani traditsiooniliste värvide hulgas on nelgipruun *chōjicha* (丁子茶) heledam hallikaspruun värvitoon  .

Veebivärv *Clove Brown* või *Clove* on tuhmpruun mitmes variandis  .

## Viited
Leekmampel

**Leekmampel** (*Pholiota flammans*) on šampinjonilaadsete seltsi värvikuliste sugukonda kuuluv seente liik.

## Välislingid
*
Habehüüp

**Habehüüp** (*Botaurus lentiginosus*) on haigurlaste sugukonda kuuluv linnuliik.

## Välimus
Habehüüp on 56–85 cm pikk. Tiibade siruulatus on 105–125 cm. Kaalub 372–571 g.

Sulestik on peamiselt pruun hallide ja mustade triipudega. Kurgualune on valge punakaspruunide triipudega. Haberiba on must. Reied on helepruunid. Nokk on tuhmkollane. Jalad on kollakasrohelised.

Udusulis pojad on oliivikarva, alapool on veidi tumedam kui ülapool. Nokk on roosa, nokaots must.

## Levik
Habehüübid elavad Põhja- ja Kesk-Ameerikas ning Lääne-India saarestikus.

Elavad padurates, rabades, märgadel aasadel, karjamaadel ja mangroovides.

## Toitumine
Toituvad kaladest, konnadest, salamandritest, madudest, koorikloomadest, limustest, putukatest ja väikestest imetajatest.

Toituvad üksi. Peamiselt videvikulise ja öise eluviisiga. Toitu otsides seisavad paigal või kõnnivad väga aeglaselt, kuid võivad ka kiiresti kõndida või joosta.

## Pesitsemine
Pesitsevad üksikult. Pilliroost ehitatud pesa on 25–40 cm lai ja asub 8–20 cm kõrgusel vee kohal. Võivad pesitseda ka maapinnal.

Pesitsevad aprillist juunini. Kurnas on 4–5 pruuni muna mõõtmetega 48,6 × 36,6 mm. Emaslind haub mune 24–29 päeva.

## Viited

## Välislingid
Kullerkann

**Kullerkann** on eesti perekonnanimi.

Seda nime on antud Keila ja Kumna mõisavallas Keila kihelkonnas Harjumaal (algselt Kullerkan) ning nimede eestistamise puhul määratud Ravila vallas Harjumaal uueks perekonnanimeks isikuile, kelle senine perekonnanimi oli Kreitsberg (1935. aastal) ja Kreitzberg (1937. aastal). 2025. aasta 1. jaanuari seisuga on perekonnanimi Kullerkann Eestis 22 mees- ja 17 naissoost isikul.

*Ingrid Kullerkann (sündinud 1972), eesti jurist
*Kadi Kullerkann (sündinud 1992), eesti võrkpallur ja kunstnik

*Liis Kiviloo (kuni 2023 Liis Kullekann, sündinud 1991), eesti võrkpallur, Kadi Kullerkanni õde
Grigori Sapožnikov

**Grigori M. Sapožnikov** (1911– ?) oli Nõukogude filosoof, kunagine TRÜ dialektilise ja ajaloolise materialismi kateedri juhataja.

Sündis Vorošilovis Primorski krais (nüüdne Ussuriisk). Keskkooli lõpetas 1928. aastal Vladivostokis. Lõpetas 1937. aastal kaugõppes Blagoveštšenski Õpetajate Instituudi, 1940–43 õppis kaugõppes Habarovski Pedagoogilises Instituudis. NLKP liige aastast 1940. 1945. aastal lõpetas NLKP KK juures asuva Kõrgema Parteikooli. 1947. aastast kandidaadikraad filosoofiliste teaduste alal Ühiskonnateaduste Akadeemiast.

Töötas 1951–1953 ja 1956–1957 Tartu Riikliku Ülikooli dialektilise ja ajaloolise materialismi kateedri juhatajana.

## Viited
Dimitri Šardin

**Dimitri Šardin** (1902–?) oli Nõukogude agronoom ja filosoof.

Õppis Permi Riiklikus Ülikoolis 1922–1923 ja Moskva Põllumajandusakadeemias 1923–1928, mille lõpetas ökonomisti-agronoomina.

Töötas mitmesugustel ametikohtadel; pärast ülikooli lõpetamist agronoomina, piimanduse ning loomakasvatuse spetsialistina, dotsendina ja teadusliku töötajana põllumajanduse alal. 1941–1946 Punaarmees. 1946. aastal lõpetas Moskva Riikliku Ülikooli filosoofiateaduskonna, filosoofiakandidaadi kraad 1950 Ühiskonnateaduste Akadeemiast.

Töötas NSVL-i Kõrgema Hariduse Ministeeriumis 1947–1950, sh filosoofia õpetamise sektori juhatajana. Lühikest aega Tartu Riikliku Ülikooli dialektilise ja ajaloolise materialismi kateedri juhataja 1950. augustist kuni 1951. juunini.

## Viited
Martin Hornbruch

**Martin Karl Hornbruch** (13. november 1877 Tallinn – 14. mai 1948) oli Eesti tulundustegelane.

Ta oli AS Schilling ja Wolkmar juhatuse liige kuni 1930. aastani, alates 1934 AS Kaubamaja J. E. Kuhlmann juhatuse liige, 1937 valiti Põhja paberi- ja puupapivabriku pearaamatupidajana Eraettevõtete Ametnikkude Koja 1. sektsiooni (ettevõtete juhtkond) liikmeks. Vabariigi Valitsuse otsusega 14. märtsist 1940 vabastati ta Eesti kodakondsusest.

Tema tütar Annemarie Buschmann oli purilendur, abiellus Gerhard Buschmanniga.

## Viited
2021. aasta NHL-i draft

**2021. aasta NHL-i draft** oli 59. NHL-i draft. See toimus 23.–24. juulil 2021, kuu aega hiljem kui tavaliselt juunis, kuna koroonapandeemia ja NHL-i hooaja 2020–21 tavapärasest hilisem lõpp nihutasid ajakava. See oli esimene kord alates 2005. aastast, kui draft toimus juulikuus. Teist aastat järjest toimus üritus virtuaalsel kujul – klubid osalesid videokonverentsi teel. Esimesed valikud kuulutas välja NHL-i komissar Gary Bettman ning kõigis järgmistes voorudes tegi seda abikomissar Bill Daly NHL Networki stuudiost, mis asub Secaucus’is, New Jersey osariigis.

Esimesed kolm valikut olid Owen Power (kelle valis Buffalo Sabres), Matty Beniers (kelle valis Seattle Kraken) ja Mason McTavish (kelle valis Anaheim Ducks).

## 1. voor

## Viited
2020. aasta NHL-i draft

**2020. aasta NHL-i draft** oli 58. NHL-i draft. See toimus 6.–7. oktoobril 2020. See oli plaanitud toimuma 26.–27. juunil 2020 Montréalis asuvas Bell Centre'is, kuid lükati 25. märtsil 2020 edasi koroonapandeemia tõttu. Üritus viidi läbi virtuaalses vormis: klubid osalesid videokonverentsi teel ning valikute esimeses voorus tegi teatavaks NHL-i komissar Gary Bettman, järgmistes voorudes aga asekomissar Bill Daly NHL Networki stuudiost Secaucuse'is New Jersey osariigis.

Esimesed kolm valikut olid Alexis Lafrenière (kelle valis New York Rangers), Quinton Byfield (kelle valis Los Angeles Kings) ja Tim Stützle (kelle valis Ottawa Senators).

## 1. voor

## Viited
Hälve (psühholoogia)

Psühholoogias on **hälve** (või probleemne käitumine, ebasobilik käitumine või hälbeline käitumine) käitumuslik tunnus, mis on omistatud inimesele, kellel on selline vaimne seisund, mida peetakse düsfunktsionaalseks. Käitumist peetakse ebanormaalseks, kui see on ebatüüpiline või tavapärasest erinev, koosneb soovimatust käitumisest ning põhjustab inimese funktsioneerimisvõime halvenemist.
Taoiseach

**Taoiseach** on Iirimaa valitsusjuht ehk Iirimaa peaminister. Taoiseachi nimetab ametisse Iirimaa president pärast seda, kui ta on Dáil Éireanni (parlamendi alamkoja) poolt esitatud. Ametis püsimiseks peab Taoiseach säilitama Dáili enamuse toetuse.

Iiri keeles tähendab sõna taoiseach "juhti" või "pealikku" ning see võeti ametlikuks valitsusjuhi tiitliks 1937. aasta Iirimaa põhiseadusega. See on Iirimaa peaministri ametlik nimetus nii inglise kui ka iiri keeles. Teiste riikide peaministrite puhul kasutatakse iiri keeles üldmõistet *príomh-aire*. Ingliskeelses kontekstis võib mõnikord kohata fraasi *an Taoiseach*, mis tähendab samuti "peaminister".

Praegune Taoiseach on Micheál Martin, partei Fianna Fáil juht. Ta astus ametisse 23. jaanuaril 2025 pärast 2024. aasta üldvalimisi ja kokkulepet Fianna Fáili, Fine Gaeli ja sõltumatute saadikute vahel.

## Viited
Probleemne perekond

**Probleemne perekond** (või ka **düsfunktsionaalne perekond**) on perekond, kus konfliktid, väärkäitumine ja sageli laste hooletusse jätmine või väärkohtlemine ühe või mõlema vanema poolt esinevad tihti ja süstemaatiliselt. Sellistes peredes kasvavad lapsed võivad pidada sellist olukorda normaalseks. Probleemsed perekonnad tekivad enamasti kahe täiskasvanu sõltuvussuhetest, kus üks täiskasvanu (tavaliselt meessoost osapool) on vägivaldne ja teine on temast ​​​​kaassõltuv (enamasti naine; kes on näiteks materiaalselt sõltuv), ning neid võivad mõjutada ka ainete kuritarvitamine (alkohol, narkootikumid, jne) või muud sõltuvusvormid ning sageli ka ravimata psüühikahäired. Inimesed, kes on üleskasvanud probleemsetes perekondades, võivad ka ise tulevikus moodustada probleemseid perekondi, sest nad peavad sellist käitumist normaalseks. Mõnikord hakkab üks vanematest last süüdistama, et tema ise ongi tekkinud olukorras süüdi.
Lapspornograafia

**Lapspornograafia** on erootilise sisuga materjal, kus kujutatakse isikuid, kes pole veel täisealiseks saanud. Lapspornograafia seaduslikkus on riigiti erinev, enamikus riikides on lapspornograafia täielikult keelatud, kuid leidub ka riike, kus see on osaliselt lubatud või üldse seadusega reguleerimata.

Lapspornograafiat levitatakse tavaliselt läbi piiratud võrgustike, enamasti läbi privaatsust pakkuvate interneti brauserite, nagu näiteks Tor'i tumeveeb, kus kriminaalid saavad ''bitcoin''<nowiki/>'ide eest müüa keelatud videoid. Lapspornograafia filmimiseks kasutatakse pahatihti vägivalda või hirmutamistaktikat, samuti võidakse ohvrit filmida või pildistada ilma tema teadmata.

## Viited
Andres Mäevere

**Andres Mäevere** (sündinud 25. septembril 1950) on eesti luteri vaimulik, aastatel 1981–2025 EELK Võru Katariina koguduse õpetaja. 

Ta lõpetas 1969. aastal Tallinna Kalatööstusliku Merekooli, 1974 Tartu Riikliku Ülikooli (kaubandusökonoomika) ja 1986 EELK Usuteaduste Instituudi. 

Mäevere on töötanud nooruses tüürimehena kalalaevadel 1969–1974 ja hiljem erinevates majandusvaldkondades 1974–1980. 

Ta ristiti 1977. aastal Leedus ja konfirmeeriti samal aastal Tallinna toomkirikus. Andres Mäevere alustas teenimist EELK Võru Katariina koguduse aseõpetajana ja ordineeriti 1. juulil 1981. Õpetaja õigused sai ta 10. septembril 1987. Aastatel 1995–2007 kandis ta Võru praostkonna praosti vastutust. 

Tema tööaeg hõlmas nõukogude aja raskusi, ärkamisaega ja taasiseseisvuse sündmusi. Eesti iseseisvumise perioodil panustas Andres Mäevere ka poliitikasse – olles Võru linnavolikogu esimees 1996–1999 ja aseesimees 2000–2002 ning Eesti Kongressi liige. 

Andres Mäevere teenis Võru kogudust 44 aastat. Paralleelselt on ta olnud hooldajaõpetaja Pindi koguduses 1999–2007, Petseri koguduses 1999–2009, 2010-2022, Kanepi koguduses 1999–2000, Urvaste koguduses 2001–2002, Rõuge koguduses 2003–2007. 

Ta on olnud ERSP liige 1988–1995, Keskerakonna liige 2004–2016 ja EELK kirikukogu liige 1993–2007. 

28. septembril 2025 toimus Võru Katariina kirikus tema emerituuri siirdumise jumalateenistus, mille käigus andis linnapea Kalvi Kõva õpetaja Mäeverele üle Võru linnapea vapimärgi pikaajalise töö eest koguduse vaimse teejuhina ja Võru Katariina kiriku hoidjana ning märkimisväärse panuse eest linna juhtimisse linnavolikogu esimehena.

## Tunnustus
* EELK aukiri 2010, 
* EELK Teeneteristi III järk 2019, 
* EELK Teeneteristi II järk 2025.
Helene Moss

**Helene Moss** on eesti erootiliste armastusromaanide kirjanik. Tuntuse tõi talle debüütromaanisari "Cougar" (2018–2020), millele on lisandunud järgnevate aastate jooksul mitmeid eraldiseisvaid romaane. Kokku on Moss avaldanud kuus romaani kümnes köites.

## Elu ja looming
Eesti kirjandusmaastikul on Helene Moss üks loetumaid nüüdiskirjanikke. Tema raamatud on pälvinud laialdase lugejaskonna huvi ning mitmed neist on jõudnud bestsellerite edetabelite tippu. Helene Moss on autori varjunimi.

## Teosed
### ''Cougar'' sari
* *Cougar* (2018)  
* *Cougar 2: Lisbeth* (2019)  
* *Cougar 3: Võitlus* (2019)  
* *Cougar lisaosa: Hingerahu* (2020)

### Romaanid
* *Üks öö veel* (2021)  
* *Üks öö veel. 2. osa* (2023)  
* *Viimse hingetõmbeni* (2023)  
* *7 päeva* (2024)  
* *Ma olen nüüd tagasi* (2024)  
* *Helene* (2025)

## Kajastus
Mossi loomingut on käsitletud mitmes Eesti meediaväljaandes, sealhulgas *Eesti Ekspressis*, *Õhtulehes* ja *Postimehes*, kus teda on nimetatud üheks vähestest eesti autoritest, kes on toonud erootilise kirjanduse peavoolu lugejaskonna huviorbiiti.

## Välislingid
* Ametlik koduleht  
* Rahva Raamatu autorileht  
* Intervjuu Helene Mossiga Rahva Raamatu blogis
* Menukirjanik Helene Moss: läksin «Hingerahu» kirjutades iseendaga tugevasse vastuollu
* 5 põnevat fakti menuromaani „Cougar“ saladusliku autori Helene Mossi kohta
* „Elu mõte on armastus ja selle ümber keerleb kogu elu.“ Intervjuu salapärase Helene Mossiga
* Hallid varjundid Eesti moodi
* KULDNE KLASSIKA: menuki „Cougar“ autor Helene Moss põimib lugejad külmal ajal kuumade tunnete kütke

## Viited